A Gyenesdiási Óvodás Gyermekekért Alapítvány közhasznúsági jelentése a 2017-es évről

2017-ben elsősorban az intézmény rendezvényeit támogatta alapítványunk. A Pacsirta gyermekdal fesztivál azért fontos, mert évek óta teret biztosít a tehetséges kisgyermekek bemutatkozására egész Zala megyéből. A gyenesdiási óvodások olyan szerencsések, hogy tovább folytathatják az éneklést majd az iskolában, ahol nagyszerű a népzenei oktatás.

A Zöld Hetek rendezvénysorozat pedig megmozgatja, aktivizálja egy-egy alkalommal az egész családot, így eredményesebbé téve a környezetvédelem szemléletének erősítését községünkben.

Gyermeknapi rendezvényünk a tavalyi évben is remekül sikerült, sok-sok élményt nyújtva óvodásaink családjainak. A kézműves foglalkozástól az arcfestésen át, a légvár használatig óriási forgataggá varázsolódott az óvoda udvara.

Ezúton is köszönjük az érintett kedves szülők, hozzátartozók anyagi támogatását, illetve önfeláldozó munkájukat a gyermekek érdekében, továbbá köszönjük a Sütibolt felajánlását.

2017. évi pénzügyi összefoglaló:

Nyitó bankállomány: 537 948 Ft

Pénztári állomány: 15 000 Ft

Bevételek:

Magánszemélyek adományai: 106 970 Ft

NAV 1% SZJA 235 124 Ft

Kiadások:

CD lemezek: 10 000 Ft

Z H támogatása: 18 743 Ft

Gyermeknap: 72 556 Ft

Működési költségek: 54 688 Ft

Záró pénztári állomány: 0 Ft

Záró bankállomány: 739 055 FT

Gyenesdiás, 2018.04.26. Lóránt Veronika

kuratóriumi elnök